title: Sebastián Miranda y Pérez-Herce
text: Depués d'asistir a la escuela n'Uviéu, Sebastián Miranda entró nel Institutu Politécnicu de Bingen am Rhein n'Alemaña. En volviendo a Asturies, estudió Derechu na Universidá d'Uviéu. En 1908 coló a Europa, pasando dos años en París, onde se formó n'escultura col escultor español Luis de Périnat, que yera diplomáticu d'España na capital francesa. Ehí, en París, frecuentó l'ambiente artísticu de Montmartre. Darréu pasó dos años na Academia de Belles Artes de Roma. En 1914 regresó a España por mor de la Primer Guerra Mundial. En 1921, regresó a París ya Italia. Llogró'l so primer ésitu nuna esposición nel Muséu d'Arte Moderno, nel que vendió toles sos obres espuestes.